โบรกฯ แนะลงทุน 9 หุ้นธุรกิจแข็งแรง-Upside สูง มีแนวโน้มปรับเพิ่มผลดำเนินงาน
โบรกฯ แนะลงทุน 9 หุ้นธุรกิจแข็งแรง-Upside สูง มีแนวโน้มปรับเพิ่มผลดำเนินงาน
4 ส.ค. 2559

บล.เออีซี ระบุในบทวิเคราะห์ (4 ส.ค.) โดยคาดว่า SET วันนี้แกว่งตัวระหว่าง 1,495-1,520 จุด โดยมองดัชนีไซด์เวย์กรอบแคบ หลังไร้ปัจจัยใหม่ อีกทั้งนักลงทุนอยู่ระหว่างรอผลประชุมของ BoE ในวันที่ 4 ส.ค.นี้ และรอผลลงประชามติร่างรัฐธรรมนูญในวันที่ 7 ส.ค. นี้
กลยุทธ์การลงทุนเลือกบริษัทที่มี Business Model แข็งแรง, มีแนวโน้มปรับเพิ่มผลดำเนินงาน, Upside สูง
1. หุ้นที่มีเริ่มมีการรับรู้รายได้จากธุรกิจใหม่ ได้แก่บริษัท พลังงานบริสุทธิ์ จำกัด (มหาชน) หรือ EA,บริษัท ไออาร์พีซี จำกัด (มหาชน)หรือ IRPC
2. หุ้นที่มีการปรับเพิ่มผลดำเนินงานหลังงบไตรมาส 2/59 ได้แก่ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท ปูนซิเมนต์ไทย จำกัด(มหาชน) หรือ SCC,บริษัท โรงแรมเซ็นทรัลพลาซา จำกัด (มหาชน)หรือ CENTEL, บริษัท ดิ เอราวัณ กรุ๊ป จำกัด (มหาชน) หรือ ERW, บริษัท จีเอฟพีที จำกัด (มหาชน) หรือ GFPT
3. หุ้นที่ได้ประโยชน์จากการฟื้นตัวของอุตสาหกรรมยานยนต์ ได้แก่ บริษัท สหการประมูล จำกัด (มหาชน) หรือ AUCT, บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH